Държавен вестник, бр. 1, 2026 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  1
схема и координатен регистър, неразделна 
част от концесионния договор.
2.2. Площите, необходими за осъществява­
не на дейностите по концесията, извън добива.
3. Определя срок на концесията 35 годи­
ни. Началният срок на концесията е датата 
на влизане в сила на концесионния договор.
4. Концесионният договор влиза в сила от 
датата, на която са изпълнени едновременно 
следните условия: 
4.1. Влизане в сила на решение по оцен­
ка на въздействието върху околната среда 
(ОВОС), с което се одобрява осъществяването 
на инвестиционното предложение за добив и 
първична преработка на подземни богатства 
от находището, или на решение, с което е 
преценено да не се извършва ОВОС, поста­
новено по реда на глава шеста от Закона за 
опазване на околната среда (ЗООС) и чл. 31 
от Закона за биологичното разнообразие (ЗБР).
4.2. Предоставяне на банковата гаранция 
по т. 9.1.1.
5. До влизането в сила на концесионния 
договор концесионерът има права на възло­
жител на инвестиционно предложение по 
смисъла на ЗООС.
6. Определя за концесионер по право Дър­
жавно предприятие „Национална компания 
„Железопътна инфраструктура“, гр. София, 
което отговаря на условията на чл. 39, ал. 2, 
т. 5 от ЗПБ.
7. Концесията да се осъществява при 
следните условия:
7.1. Концесионерът да използва добитите 
подземни богатства – строителни материа­
ли – варовици, и минните отпадъци от доби­
ва и първичната преработка на подземните 
богатства единствено за изпълнение на дей­
ностите от предмета си на дейност, състав­
ляваща естествен монопол съгласно Закона 
за железопътния транспорт – извършване на 
дейности по развитието, ремонта, поддър­
жането и експлоатацията на железопътната 
инфраструктура.
7.2. Концесионерът може да предоставя 
безвъзмездно на българска община и на други 
организации и юридически лица, които са на 
бюджетна издръжка, остатъчнотo количество 
от минните отпадъци от добива и първичната 
преработка на подземните богатства, които са 
негодни за използване при условията на т. 7.1.
7.3. Забранява се разпореждането със или 
използването на добитите подземни богат­
ства – строителни материали – варовици, и 
на минните отпадъци от добива и първичната 
преработка за дейности извън посочените в 
т. 7.1 и 7.2.
7.4. Добивът на подземното богатство по 
т. 1 се осъществява след съгласуване и/или 
одобряване от министъра на енергетиката 
на проектите и плановете по т. 8.2.2, изгот­
вени въз основа на мерките и условията в 
Решението по ОВОС по т. 4.1. Решението е 
приложение, неразделна част от проекта по 
т. 8.2.2.1.
7.5. При експлоатацията на подземните 
богатства да се спазват нормативните изиск­
вания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра­
ната и обществения ред, пътищата и пътната 
инфраструктура от републиканската пътна 
мрежа. 
7.6. Правата и задълженията по концесия­
та не може да се прехвърлят на трети лица. 
7.7. При осъществяване на концесията и 
на свързаните с нея дейности концесионерът 
е длъжен:
7.7.1. да спазва изискванията за осигуряване 
на здравословни и безопасни условия на труд;
7.7.2. да не допуска наднормено натовар­
ване със замърсители на околната среда на 
обектите, подлежащи на здравна защита 
съгласно § 1, т. 3 от допълнителните раз­
поредби на Наредбата за условията и реда 
за извършване на оценка на въздействието 
върху околната среда, приета с Постановле­
ние № 59 на Министерския съвет от 2003 г. 
(ДВ, бр. 25 от 2003 г.), и да не предизвиква 
нарушаване на здравните изисквания за 
обектите с обществено предназначение по 
§ 1, т. 9 от допълнителните разпоредби на 
Закона за здравето;
7.7.3. да не нарушава режима на експлоа­
тация на санитарно-охранителните зони 
около водоизточниците, съоръженията за 
питейно-битово водоснабдяване и съоръжения 
за минерални води, използвани за лечебни, 
профилактични, питейни и хигиенни нужди, 
и да спазва мерките за подобряване състоя­
нието на водите и забраните и ограниченията 
в действащия План за управление на речните 
басейни (ПУРБ) за Дунавски район;
7.7.4. да извършва всички дейности по 
предоставената концесия в съответствие с 
установените технически и технологични 
стандарти; 
7.7.5. да не изгражда сгради и трайни 
съоръжения върху земята, на която или под 
която е находището на подземни богатства;
7.7.6. да спазва указанията, давани от 
министъра на енергетиката при съгласуване 
на проектите;
7.7.7. да изпълнява одобрените и изискващи 
се рекултивационни мероприятия;
7.7.8. да не разкрива и да не предоставя на 
трети лица документация и информация по 
чл. 13 от ЗПБ без изрично писмено съгласие 
от министъра на енергетиката.